**ความเป็นมา**

**สถานการณ์บ้านเมืองของประเทศไทยเราในปัจจุบันนี้ดูน่าเป็นห่วงอย่างยิ่งจากกระแสโลกาภิวัตน์** ปัจจุบันสังคมไทยกำลังเผชิญกับภาวะวิกฤติหลายด้าน ทั้งด้านการเมือง การศึกษา ศาสนา เศรษฐกิจ สังคม โดยเฉพาะอย่างยิ่งสิ่งที่พึงวิตกกังวลยิ่ง โดยเฉพาะปัญหาความเสื่อมถอยในด้าน คุณธรรมจริยธรรมของคนในประเทศ

บทบาทหน้าที่และความรับผิดชอบของอาจารย์จึงมีบทบาทของผู้สร้างประเทศชาติในอนาคต วิชาชีพอาจารย์ควรเป็นวิชาชีพของคนเก่งคนดีในสังคม และผู้ประกอบวิชาชีพนี้ควรเป็นแบบทางคุณธรรม จริยธรรม การประพฤติปฏิบัติ การดำรงชีวิต และสมารถชี้นำสังคมไปในทางที่เหมาะสม

ดังนั้นผู้วิจัยจึงมีความสนใจในการศึกษาจริยธรรมวิชาชีพของอาจารย์ มหาวิทยาลัยเนชั่น ลำปาง เพื่อใช้เป็นแนวทางในการพัฒนาจรรยาบรรณวิชาชีพอาจารย์และเป็นข้อมูลส่วนหนึ่งที่ผู้บริหารสามารถนำไปใช้ประโยชน์สำหรับพิจารณาปรับปรุง และพัฒนาจรรยาบรรณอาจารย์อย่างเหมาะสม

**วัตถุประสงค์**

1.ศึกษาจริยธรรมวิชาชีพของอาจารย์มหาวิทยาลัยเนชั่น ลำปาง

2.เพื่อศึกษาปัจจัยที่มีผลต่อการ ปฏิบัติตามจริยธรรมวิชาชีพของอาจารย์

**สมมติฐาน**

1. ลักษณะส่วนบุคคลที่มีผลต่อการใช้เหตุผลเชิงจริยธรรมของอาจารย์ในสถาบันอุดมศึกษา

2. สถานภาพทางเศรษฐกิจที่มีผลต่อการใช้เหตุผลเชิงจริยธรรมของอาจารย์ในสถาบันอุดมศึกษา

3. ความเชื่อในเรื่องจริยธรรมวิชาชีพที่แตกต่างกันส่งผลต่อการใช้เหตุผลเชิง จริยธรรมของอาจารย์ในสถาบันอุดมศึกษาที่แตกต่างกัน

**วรรณกรรมที่เกี่ยวข้อง**

1. ความหมายของจริยธรรมและจรรยาบรรณวิชาชีพ มีความเกี่ยวข้องกันในบางส่วน กล่าวคือเป็นแนวปฏิบัติที่พึงประสงค์ เป็นพฤติกรรมที่ดีที่ผู้ประกอบวิชาชีพพึงปฏิบัติ เป็นที่น่าสังเกตว่า ก่อนที่จะมีคําว่า “วิชาชีพ” ขึ้นในประเทศไทยนั้น คนไทยมิได้มีสิ่งที่เรียกว่า“จริยธรรมในวิชาชีพ” หรือ “จรรยาบรรณในวิชาชีพ”

2.คำว่าครูอาจารย์เป็นคำที่มีความสัมพันธ์กัน มักนิยมใช้ในความหมายของครูและคณาจารย์ โดย พระราชบัญญัติการศึกษาแห่งชาติ พ.ศ. 2542 และที่ปรับปรุงแก้ไขเพิ่มเติม (ฉบับที่ 2) พ.ศ. 2545 มาตรา 4 ระบุว่า “ผู้สอน” หมายความว่า ครูและคณาจารย์ในสถานศึกษาระดับต่างๆ “ครู” หมายความว่า บุคลากรวิชาชีพ ซึ่งทำหน้าที่ด้านการเรียนการสอนและการส่งเสริมการเรียนรู้ของผู้เรียนด้วยวิธีการ ต่างๆ ในสถานศึกษาทั้งของรัฐและเอกชน “คณาจารย์” หมายความว่า บุคลากรซึ่งทำหน้าที่หลักทางด้าน การสอนและการวิจัยในสถานศึกษาระดับอุดมศึกษาระดับปริญญาของรัฐและเอกชน คำว่าอาจารย์ในสถาบันอุดมศึกษา เป็นคำที่ใช้เรียกผู้ประกอบอาชีพ “ผู้สอน” วิชาความรู้ใน สถาบันอุดมศึกษา

**3. คุณธรรม จริยธรรมและจรรยาบรรณสำหรับวิชาชีพอาจารย์ในสถาบันอุดมศึกษา**

องค์ความรู้ทางจริยธรรมวิชาชีพและจรรยาบรรณวิชาชีพอาจารย์ในสถาบันอุดมศึกษา มีความ เกี่ยวข้องกับคุณธรรม จริยธรรม และจรรยาบรรณซึ่งเป็นองค์ประกอบของความรู้และการประพฤติ ปฏิบัติในสถาบันการศึกษาที่มาของคุณธรรม จริยธรรม และจรรยาบรรณ ทั้งในสังคมตะวันออกและ ตะวันตก สามารถแบ่งออกได้เป็น 3 ประเภท คือ 1. ที่มาจากศาสนา ซึ่งเป็นแหล่งของคำว่า จริยธรรม ศีลธรรม และคุณธรรม จนกลายเป็น บทบัญญัติที่เป็นกฎระเบียบ จรรยาบรรณ และจริยธรรมวิชาชีพของอาจารย์

2. ที่มาจากปรัชญา โดยเฉพาะสาขาที่เป็นคุณค่าวิทยา (aviology) ได้แก่ จริยศาสตร์ (ethics) ศีลธรรม (morality) และสุนทรียศาสตร์ (aesthetics) โดยเฉพาะปรัชญาการศึกษา

3. ที่มาจากแหล่งวัฒนธรรมและประเพณีของสังคม เช่น กฎหมาย ภูมิปัญญา วิถีการดำเนิน ชีวิต หรือวิถีประชา ค่านิยม วัฒนธรรม การแต่งกาย ภาษา และอื่นๆ อันเป็นแหล่งความรู้ทางจริยธรรม วิชาชีพของอาจารย์ในสถาบันอุดมศึกษา

**วิธีการดำเนินการ**

เป็นการศึกษาเชิงสำรวจ โดยใช้แบบสอบถามเป็นเครื่องมือในการศึกษากลุ่มเป้าหมาย คือ อาจารย์ในมหาวิทยาลัยเนชั่นลำปาง

1. การกำหนดหัวข้อการสำรวจข้อมูล

2. การศึกษาเอกสารและงานวิจัยที่เกี่ยวข้อง

3. กำหนดและตรวจสอบรูปแบบเอกสารสำรวจข้อมูล

4.รวบรวมข้อมูลในการศึกษา 5. วิเคราะห์ข้อมูล

6.สรุปผล 7. จัดทำเอกสาร 8.นำเสนอ

**ผลการศึกษาสรุปผลอภิปรายผล**

**ผลการวิเคราะห์ข้อมูลเชิงพรรณนา**

ส่วนที่ 1ข้อมูลทั่วไปของผู้ตอบแบบสอบถาม จำนวน 25 คน พบว่า ผู้ตอบแบบสอบถามส่วนใหญ่ เป็นเพศหญิง คณะบริหารธุรกิจ ผู้ตอบแบบสอบถามส่วนใหญ่สำเร็จการศึกษาสูงสุดอยู่ในระดับปริญญาโท แลละมีอายุอยู่ระหว่าง 41 – 50 ปี และโดยส่วนใหญ่ไม่เคยสอนรายวิชาที่เกี่ยวข้องกับจริยธรรม

ส่วนที่ 2โดยส่วนมากสถานภาพทางด้านเศรษฐกิจของครอบครัวผู้ตอบแบบสอบถามโดยรวมแล้วรายรับเพียงพอต่อรายจ่าย/ไม่มีหนี้สินที่เกินกำลังความรับผิดชอบ และผู้ตอบแบบสอบถามรับรู้ข้อมูลเกี่ยวกับจริยธรรมวิชาชีพอาจารย์ในสถาบันอุดมศึกษาจากหน่วยงาน และผู้ตอบแบบสอบถามส่วนใหญ่มีความเชื่อในเรื่องจริยธรรมวิชาชีพของอาจารย์ว่าพฤติกรรมของอาจารย์มีอิทธิพลโดยรวมถึงจริยธรรมของสถาบันอุดมศึกษา

**ผลวิเคราะห์ข้อมูลตามสมมติฐาน**

สมมติฐานที่ 1 ลักษณะส่วนบุคคลที่แตกต่างส่งผลต่อการใช้เหตุผลเชิงจริยธรรมของอาจารย์ในมหาวิทยาลัยเนชั่น ลำปาง


สมมติฐานที่ 2 สถานภาพทางเศรษฐกิจที่แตกต่างกันส่งผลต่อการใช้เหตุผลเชิงจริยธรรมของอาจารย์ในสถาบันอุดมศึกษา

สมมติฐานที่ 3 ความเชื่อในเรื่องจริยธรรมวิชาชีพที่แตกต่างกันส่งผลต่อการใช้เหตุผลเชิง จริยธรรมของอาจารย์ในมหาวิทยาลัยเนชั่น ลำปาง ที่แตกต่างกัน

**อภิปรายผลการศึกษา**

จากผลการศึกษาพบว่า ลักษณะส่วนบุคคล สถานภาพทางเศรษฐกิจ และความเชื่อในเรื่องจริยธรรมวิชาชีพที่แตกต่างกัน ของอาจารย์มีผลต่อจริยธรรมวิชาชีพของอาจารย์ในมหาวิทยลัยเนชั่น ลำปาง

**กราฟแสดงจำนวนอจารย์ของแต่ละคณะ**

****

**ข้อเสนอแนะ**

1. สกอ. ควรส่งเสริมและสนับสนุนให้แต่ละสถาบันอุดมศึกษาดำเนินการส่งเสริมและสนับสนุน

จริยธรรมวิชาชีพอาจารย์ในสถาบันอุดมศึกษาประเทศไทย โดยแบ่งเป็นเสริมสร้างและการ

ป้องกันแก้ไขปัญหา

2. สกอ. ควรจัดทำหลักสูตรฝึกอบรมเพื่อการเข้าสู่วิชาชีพอาจารย์ในสถาบันอุดมศึกษา ได้แก่ การ

อบรมคุณธรรมจริยธรรม และประสานให้ทุกสถาบันอุดมศึกษาได้ฝึกอบรมบุคลากรใหม่

3. สถาบันอุดมศึกษาควรจัดทำแนวปฏิบัติเรื่องจริยธรรมวิชาชีพอาจารย์ให้ชัดเจน และ

ประชาสัมพันธ์ให้อาจารย์ทราบว่าพฤติกรรมที่ไม่เหมาะสมกับวิชาชีพอาจารย์คือพฤติกรรมใน

เรื่องใดบ้าง และจะมีบทลงโทษผู้กระทำผิดหรือไม่ อย่างไร

4. สถาบันอุดมศึกษาควรมีกระบวนการสรรหาบุคลากรที่ดีและมีคุณภาพเข้าสู่วิชาชีพอาจารย์ และ

ควรมีการพัฒนาจริยธรรมและจรรยาบรรณอาจารย์เป็นประจำและต่อเนื่อง

**เอกสารอ้างอิง**

วินัยคุณธรรม จริยธรรม และจรรยาบรรณวิชาชีพครู.(2555).ออนไลน์

ประทีป ฉัตรสุภางค.โครงการจริยธรรมวิชาชีพอาจารย์ในวิชาชีพอาจารย์มหาวิทยาลัย.(2556).ออนไลน์

ศาสตราจารย์ไชยยศ เหมะรัชตะ.(2560).คุณธรรม จริยธรรม จรรยาบรรณวิชาชีพ สำหรับอาจารย์ ในสถาบันการศึกษาของรัฐและเอกชน.(ออนไลน์)